b'\n_START_ARTICLE_\nCarl Edward Vuono\n_START_SECTION_\n\xc5\xbdivljenjepis\n_START_PARAGRAPH_\nPo diplomiranju leta 1957 na Voja\xc5\xa1ki akademiji ZDA je pri\xc4\x8del voja\xc5\xa1ko kariero kot \xc4\x8dasnik poljske artilerije. Opravil je tri ture dol\xc5\xbenosti kot izvr\xc5\xa1ilni \xc4\x8dastnik artilerijskega bataljona 1. pehotne divizije (1966-67), izvr\xc5\xa1ilni \xc4\x8dastnik divizijske artilerije 1. konjeni\xc5\xa1ke divizije (zra\xc4\x8dnomobilne) (1970) in poveljnik 1. bataljona 77. artilerijskega polka (1970-71). Pozneje je zasedal razli\xc4\x8dne polo\xc5\xbeaje znotraj Poveljstva za usposabljanje in doktrino Kopenske vojske ZDA; poveljnik slednjega je postal leta 1986. Naslednje leto je postal na\xc4\x8delnik General\xc5\xa1taba Kopenske vojske ZDA, kar je ostal do leta 1991, ko se je upokojil iz aktivne voja\xc5\xa1ke slu\xc5\xbebe._NEWLINE_Po upokojitvi se je leta 1993 pridru\xc5\xbeil privatnemu voja\xc5\xa1kemu podjetju Military Professional Resources Inc. (MPRI). Od leta 1999 je bil direktor podjetja. Potem, ko je MPRI junija 2000 prevzela podjetje L-3 Communications, je Vuono prevzel vi\xc5\xa1ji mened\xc5\xbeerski polo\xc5\xbeaj v slednjem podjetju._NEWLINE_Univerza Shippensburg mu je podelila \xc4\x8dastni doktorat iz javne uprave.'